
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Производство на вентил конвектори в гр. Лом с оператор „Силпа“ ООД, гр. Лом
Дата на извършване на проверката: 09.03.2017 г.

Място на извършване на проверката: гр. Лом, ул. „Лудовико Миланези“ № 24
Проверени компоненти и фактори на околната среда:

· Въздух

· Опасни химични вещества
· Отпадъци

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за чистотата на атмосферния въздух (ЗЧАВ);
· Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (Наредба № 1/2005 г.);
· Закон за защита от вредното въздействие на химични вещества и смеси (ЗЗВВХВС) и Регламент (ЕО) № 1907/2006 относно регистрацията, оценката, разрешаването и ограничаването на химикали (REACH);
· Наредба за реда и начина за съхранение на опасни химични вещества и смеси;
· Закон за управление на отпадъците (ЗУО) и условия в регистрационен документ;
· Наредба № 1 за реда и образците, по които се предоставя информация за дейностите по отпадъците, както и реда за водене на публични регистри (Наредба № 1/2014 г.);
· Наредба за изискванията за третиране и транспортиране на производствените и опасните отпадъци.
Извършени дейности:
За датата на проверката операторът е уведомен с писмо на РИОСВ – Монтана с изх. № 484/06.03.2017 г. и с приложена Заповед № РД-50/06.03.2017 г. на директора на РИОСВ – Монтана за извършване на комплексна проверка на място на обект за производство на конвектори в гр. Лом с оператор «Силпа» ООД, гр. Лом.
На 09.03.2017 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2017 г. и Заповед № РД-50/06.03.2017 г. на директора на РИОСВ – Монтана, се извърши проверка на обекта и беше съставен Констативен протокол.
Проверени са:
· Складове за съхранение на химични вещества и смеси

· Производствени помещения;
· Площадки за съхранение на отпадъци;
· Документи и данни, свързани със законовите и подзаконови нормативни актове по околна среда.
Констативна част:
Основната дейност на обекта е производство на вентил конвектори, железни и пластмасови изделия и др. Извършва се механична обработка на метални детайли чрез щанцоване, заваряване и последващо прахово боядисване. Почистването и обезмасляването на изделията се осъществява в камери за предварителна обработка на три фази – обезмасляване, измиване и фосфатиране. Следва изсушаване на заготовките, електростатично прахово боядисване и изпичане на боята. Заваряват се рамки, кутии, огнища и др. сглобки за климатизационната промишленост, както и някои детайли за ауспусите афтермаркет.
1. Компонент «Въздух» 

В инсталацията за електростатично прахово боядисване на металните детайли се използва полимерна прахова боя, несъдържаща летливи органични съединения,  поради което инсталацията не подлежи на контрол на Наредба №7 от 21 октомври 2003 г. за норми за допустими емисии на летливи органични съединения, изпускани в околната среда, главно в атмосферния въздух, в резултат на употребата на разтворители в определени инсталации. Изсушаването (изпичането) на боята се осъществява в сушилна с два броя горелки на гориво пропан-бутан, с максимална мощност 30 kW. Изходящите газове от сушилната не подлежат на задължителен емисионен контрол, предвид изискването на чл. 21 от Наредба №1/2005 г. (обн. ДВ. бр. 64/2005 г.) за такъв на горивни източници с мощност над 0,5 MW.  Двата налични на производствената площадка водогрейни котли, с мощност 300 kW всеки, не се използват от 2015 г. Не са констатирани други организирани и/или неорганизирани източници на емисии от дейността, осъществявана на обекта.
2. Фактор «Опасни химични вещества»

Дружеството е потребител по веригата на химични вещества и смеси (ХВС) съгласно Регламент (ЕО) № 1907/2006 – REACH. За нуждите на производствената дейност на обекта се съхраняват и употребяват химични вещества и смеси: *смес за третиране на промишлена повърхностна обработка, класифицирана като дразнеща; *смес за промишлени почистващи продукти за метали, класифицирана като дразнеща; *масло за консервация на заварките, класифициран като вреден. И за трите смеси са представени информационни листове за безопасност, отговарящи на изискванията на Регламент (ЕС) 453/2010. Смесите се съхраняват в обособен склад с ограничен достъп, съгласно изискванията, посочени в ИЛБ. Използва се и прахова полимерна боя, която не съдържа вещества, отговарящи на критериите, посочени в Приложение II на раздел А от Регламент (ЕО) 1907/2006 – REACH. В РИОСВ – Монтана е представен инвентаризационен списък на употребените химични вещества и смеси през 2016 г. Дружеството не използва вещества включени в Приложение XIV на Регламент REACH (списък с ещества, предмет на разрешаване).
3. Фактор «Отпадъци»
Дружеството извършва предварително съхраняване на производствени и опасни отпадъци. Металните стружки се съхраняват в мултилифт контейнери на открита площадка и се предават на фирма, притежаваща необходимите разрешителни документи. Пластмасовите стружки и изрезки се предават на фирма, притежаваща необходимите разрешителни, а част от тях се оползотворяват в мелачка за гранули. Дружеството има издаден Регистрационен документ (РД) за оползотворяване на собствен технологичен отпадък. Проверените условия в РД се изпълняват. Води се необходимата отчетност, годишните отчети за 2016 г. са предадени в срок. Като лице, пускащо на пазара електрическо оборудване, дружеството е регистрирано в НИСО. Дружеството членува в колективни организации за оползотворяване на ЕЕО и опаковки. По време на проверката е попълнен контролен лист за проверка – Приложение № 4 към Заповед № РД-169/31.03.2016г.
Заключение:
При извършената проверка не са констатирани нарушения и несъответствия с екологичното законодателство.
От извършената проверката няма дадени предписания.

Приоритети за последваща контролна дейност:

· Спазване изискванията на ЗЧАВ;

· Спазване изискванията на ЗЗВВХВС, Регламент (ЕО) № 1907/2006 (REACH) и Наредбата за реда и начина за съхранение на опасни химични вещества и смеси;
· Екологосъобразно управление на отпадъците.

